|  |  |
| --- | --- |
| Euroopa Parlament  2014-2019 | EP logo RGB_Mute |

<Commission>{BUDG}Eelarvekomisjon</Commission>

<RefProc>2016/2326(INI)</RefProc>

<Date>{01/03/2017}1.3.2017</Date>

<TitreType>ARVAMUSE PROJEKT</TitreType>

<CommissionResp>Esitaja: eelarvekomisjon</CommissionResp>

<CommissionInt>Saaja: regionaalarengukomisjon</CommissionInt>

<Titre>ELi ühtekuuluvuspoliitika põhielementide kohta pärast 2020. aastat</Titre>

<DocRef>(2016/2326(INI))</DocRef>

Arvamuse koostaja: <Depute>Jan Olbrycht</Depute>

PA\_NonLeg

ETTEPANEKUD

Eelarvekomisjon palub vastutaval regionaalarengukomisjonil lisada oma resolutsiooni ettepanekusse järgmised ettepanekud:

1. rõhutab, et viimastel aastatel on ühtekuuluvuspoliitikast saanud peamine ELi investeerimispoliitika ning vahend lisaks aluslepingutes sätestatud konkreetsetele eesmärkidele ka liidu üldiste poliitiliste eesmärkide saavutamiseks; on arvamusel, et 2020. aasta järgne ühtekuuluvuspoliitika peaks jätkama selle otstarbe täitmist ning jääma kõigi liikmesriikide ja piirkondade poliitikaks; on seetõttu seisukohal, et selle poliitika osakaalu ELi kogueelarves tuleks tulevikus säilitada;

2. märgib puudusi finantsplaneeringus ja eelarve täitmise süsteemis, mis tõid kaasa maksmata arvete kuhjumise ja maksete enneolematu hilinemise, mis kandus eelmisest mitmeaastasest finantsraamistikust praegusesse üle; on üha enam mures 2014.–2020. aasta rakenduskavade eelarvete täitmise aeglase käivitumise pärast, mis võib tulevikus tuua kaasa sama olukorra; kutsub komisjoni üles leidma struktuurset lahendust, mis lahendaks sellised probleemid enne praeguse mitmeaastase finantsraamistiku lõppu ja hoiaks ära nende kordumise järgmise finantsraamistiku ajal;

3. rõhutab kasvavat vajadust paindlikkuse järele ELi eelarves üldiselt, sh ühtekuuluvuspoliitikas; julgustab komisjoni uurima erinevaid lahendusi, mis võimaldaksid programmitöö perioodil poliitikat uutele väljakutsetele kergesti kohandada; on seisukohal, et ELi tasandil reservi loomine on selles kontekstis huvitav võimalus; usub siiski, et selles küsimuses tuleks pingutada nii ELi tasandil kui ka riiklikel ja piirkondlikel tasanditel; nõuab liikmesriikidele rohkem paindlikkust, toetades ühtlasi eelarve täitmist koostöös liikmesriikidega;

4. rõhutab, et arutelus järgmise mitmeaastase finantsraamistiku kestuse üle on eriti tähtis ühtekuuluvuspoliitika mitmeaastane olemus; nõuab seetõttu seitsmeaastase programmitöö perioodi säilitamist või kohustusliku vahehindamisega programmitöö perioodi kehtestamist, mille kestuseks oleks viis pluss viis aastat.